Parachutes

***Parachutes*** цомог нь Английн алтернатив рок чиглэлээр тоглодог Coldplay хамтлагийн анхны цомог юм.  Parlophone бичлэгийн студиэр 2000 оны 7 сарын 10-нд Их Британид цацагдсан.  Тус цомгийн продюсероор хамтлагийнхан болон Британы хөгжмийн продюсер Кэн Нэлсон , 1 дуун дээр нь Крис Аллисон ажиллажээ. Parachutes цомгоос "Shiver", "Yellow", "Trouble", "Don't Panic" гэсэн хит синглүүд гаргасан.

Цомог олон амжилтыг анх гарсан цагаасаа олсон бөгөөд өндөр үнэлгээ авчээ. Анх цацагдсаны дараа төд удалгүй Их Британы цомгийн жагсаалтыг тэргүүлж, 7x платинум гэрчилгээг авчээ. АНУ-д борлуулалтаараа Биллбоард 200 жагсаалтын 51-д орсон ба 2x платинум гэрчилгээг авсан. 2002 онд Грэмми  Авард-аас "Шилдэг алтернатив цомог" гэсэн шагналыг хүртсэн. Parachutes цомог 21-р зууны Их Британий шилдэг борлуулалттай цомгийн 12-д жагсдаг. Мөн 2001 оны Brit award-аас Шилдэг Британий цомог шагналыг хүртсэн. 2011 оны байдлаар дэлхий дахинд 8.5 сая хувь борлогдоод байна.

## Зохиол болон бичлэг
Хамтлаг дебют цомгийн ажлыг 1999 оны сүүлээр Blue Room EP худалдаанд гарсны дараа Британы хөгжмийн продюсер Крис Аллисонтой хамтран эхлүүлсэн. Аллисон тухайн үед хамтлагийн хөгжмийн чиг хандлага, продюсерлэлт, болон хамтлагийн цаашдийн судалгааны хэлтэст томилогдон ажилсан. Ингээд цомгийн ажил 'High Speed' дуугаар эхлэв, энэ дуу нь тэдний өмнөх EP-д багтсан ба дараа нь дахин *Parachutes* цомгийн нэг хэсэг болж дахин багтав. Аллисон 'High Speed'-г тайлбарлахдаа: 'Та нар энэ дууг цомгийн бусад дуунаас арай өөр, учир нь энэ дуун дээр арай өөр аянууд багтсан байгаа. Бид энэ дууг сонгодог рок аялгуутай хослуулсан нэг онцгой дуу бүтээхийг хүссэн. Би бодохдоо 'High Speed' нь сонгодог рок болон шинэ аяны төгс зохицол болсон гэж үздэг. Хүнд илүү их сэтгэгдэл төрүүлэх'. Цомгийн 7 дуу бүгд Лондон хотын Orinoco студид бүтээгдсэн. Тэдний 3 дуу нь *The Blue Room EP*-д багтсан.

Хамтлаг улмаар *Parachutes* цомогтоо илүү олон дуу бүтээхээр урт хугацааны завсарлага авсан. Хэдэн сарын дараа, хамтлаг болон Аллисон нар бэлтгэлийн өрөөнд эцэст нь уулзан хамтлагийн дебют цомгийн ажлыг эхлүүлсэн. "Тэд бэлтгэлийн өрөөндөө тоглож эхэлсэн ба тэд үнэхээр нэгдэж өгөхгүй байсан. Би тэр үед тэдэнд үнэн байдлыг хэлсэн,  Би ингэж хэлсэн 'Энэ зүгээр л байдаг л зүйл хангалтай сайн биш'". Аллисон нэмж хэлэхдээ, "Сонирхолтой нь гэвэл, бид цомгоо бүтээж байх явцад тохиолдсон хамгийн чухал зүйл гэвэл Крис Мартин бэлтгэл хийж эхэлсэн өдөр Yellow дуугаа бичигдээгүй байсан."

Ингээд хэдэн сарын дараа Британы хөгжмийн продюсер Кэн Нэлсон Parachutes цомгийн продюсерээр сонгогджээ. Тэрээр цомгийн нэгээс бусад дууг продюсерлэжээ. Түүний менежер Пет (түүнд мөн Coldplay хамтлагийн Fierce Panda-гаас гаргасан синглийг 1999 онд өгж байсан) түүнийг Coldplay  хамтлагтай танилцуулжээ. Нэлсон анх Крис Мартины "Bigger Stronger" дууг дуулсан хэсгийг сонсоод "ямар нэгэн онцгой зүйлийг мэдэрсэн" гэжээ. Нэлсон анх Coldplay-г Ливэрпүүлд Английн индий рок урсгалаар тоглодог  Гомез хамтлагтай цуг тоглож байх үеэс тус хамтлагтай хамтран ажиллаж эхэлжээ. 

Тэд илүү чанартай цомог бүтээхийг хүссэн ба Нэлсоны "Хамтлаг сайн дуу бүтээхийг хүсвэл өөрсдөд нь дуу нь ямар сонсогдож байгааг илүүд үзэх ёстой" гэж хэлснээс үүдэн түүнийг Аллисоны оронд авчээ. 

Coldplay хамтлаг *Parachutes* цомгийг 2 долоо хоногийн хугацаанд гүйцээхийг хүссэн ч аялан тоглолт болон бусад тоглолтын шахуу хуваариас 1999 оны 9 сараас 2000 оны 4 сар хүртэл цомгоо бичжээ. Хамтлаг цомгийн ажлыг анх Уэльсийн Рокфилд студид эхэлсэн ба мөн Матрикс студи, Вессес студид бичүүлсэн. Гэхдээ цомгийн ихэнхи хэсгийг Ливэрпүүл хотын Parr Street студид бичүүлжээ. Parr Street-д тэд 3 студийн өрөөнд ажиллаж байсан ба Кэн Нэлсоны бичлэгийн өрөөнд ихэнхи дуугаа бичсэн юм. Крис Аллисон "High Speed" дууг нь продюсерлэсэн бөгөөд Лондоны Ориноко студид анх бичүүлсэн байна. Цомгийг АНУ-н Нью-Йорк хотод Майкл Бравер нэгтгэжээ. Coldplay хамтлагийн бичлэгийн суваг Parlophone нь анх бүх дууг нэгтгэж цомог болгох байсан боловч сүүлд Браверт энэ ажлыг өгчээ. 

Цомгийн нүүр зургийг нь Kodak камераар авсан дэлхийн бөмбөрцгийн зураг байдаг. Энэ бөмбөрцгийг тэд В.Смитээс 10 еврогоор авсан ба "Shiver","Don't Panic" дуунуудын клип блон аялан тоглолтынх нь үеэр харагддаг. Энэхүү цомгоо тэд 2000 онд хорт хавраас болж нас барсан хамтлагийн бөмбөрчин Вилл Чэмпионы ээж Сара Чэмпионы дурсгалд зориулжээ.

## Нээлт болон сурталчилгаа
*Parachutes* 2000 оны 7-р сарын 10нд тэдний Parlophone лабэлээр дамжуулан худалдаанд гарсан. АНУ-д 2000 оны 11-р сарын 7нд Nettwerk лабэлаар дамжуулан худалдаанд гарсан. Цомог худалдаанд гарахдаа төрөл бүрийн хэлбэрээр цацагдсан бөгөөд 2000 онд Parlophone болон Nettwerk нар СД хувилбарыг худалдаанд гаргасан. 2001 онд шинэ байгуулагдсан Capitol Records цомгийн кассет хувилбарыг гаргасан. Тухайн жилдээ цомог пянз хэлбэрээр борлуулагдаж эхэлсэн.

Үндсэн цомгийн хувилбар нь өөртөө 10 дуу багтаасан ба цомгийн 10 дах дуу "Everything's Not Lost" өөртөө "Life Is for Living" хэмээх дууг далд хэлбэрээр агуулсан байдаг. Япон улсад худалдаанд гарахдаа Parachutes цомог нэмэлт нэг дуу "Careful Where You Stand" болон "For You"-г цомгийн 11, 12 дах дуу болгон багтаасан байдаг.

Цомгоос эдгээр 4 сингл гарсан байдаг. Үүнд: "Shiver", "Yellow", "Trouble" болон "Don't Panic". "Shiver" нь цомгийн тэргүүн сингл болж Их Британид худалдаанд гарсан бол "Yellow" сингл АНУ-д Parachutes-н тэргүүн сингл болж гарсан. "Trouble" сингл болж гарсны дараа Coldplay "Don't Panic"-г цомгийн 4дэх сингл болгож гаргах төлөвлөгөөгөө цуцалсан. Учир нь тэд Parachutes цомогтоо 3 сингл хангалттай гэж үзсэн. Гэсэн хэдий боловч "Don't Panic" сингл Европийн зарим улсуудад сингл хэлбэрээр худалдаанд гарсан байдаг. 

Худалдаанд гарсан цагаасаа хойш *Parachutes* нь хамтлагт олон шагнал авчирсан. Цомог 2000 оны Q Awards-с шилдэг цомог шагналыг хүртсэн, тухайн жилийнхээ Mercury Music Prize-д нэр дэвшсэн. Дараа жил тэд Грэмми шагналаас шилдэг алтернатив цомог шагнал 2001 оны BRIT Awards-с шилдэг британи цомог шагналуудыг хүртжээ.

## Шүүмжлэгчдийн үнэлгээ
*Parachutes* нь хөгжмийн шүүмжлэгчдийн дийлэнх олонхоос нь сайшаал хүртсэн байдаг. Metacritic цахим хуудсанд боломжит 100 онооноос мэргэжлийн 20 шүүмжлэгч нарын оноог нэгтгэн 72 гэсэн оноог авсан.

Цомгийг товчоор үнэлэхдээ, musicOMH-н Майкэл Хаббард энэхүү цомгийг "тод дурсамж үлдээхээр,тэр тусмаа хамтлагийн гишүүдийн залуу насыг" хэмээн тайлбарласан байдаг.

*NME*-н Сиобхан Гроган хэлэхдээ, энэ үнэхээр гайхамшигтай дебют цомог хэмээгээд үүнийгээ "зорилгодоо хүрсэн, нарийн, бүх талаараа төгс дэлхийн продакшний ямар чадвар үүнийг орлож чадахгүй." гэж дүгнэсэн байдаг."

## Борлуулалтын амжилтууд
*Parachutes* нь Их Британид амжилт олсон цомгуудын нэг.Цомог гарсны дараахан Их Британы клуб болон пабд мөн спортын үйл ажилгаануудаар дамжуулан алдартай болж улмаар Их Брианты цомгийн чартыг тэргүүлсэн.Энэ цомог нь Их Британы урлагийн холбооноос 9 удаа Платиниум гэрчилгээ авсан буюу 2,700,000(2 сая 700 мянган) борлуулалт хийжээ.2011 оны 7-р сард Parachutes цомог нь 184-р байрнаас 48-р хүртэл дээшлэн 318дах долоо хоногтоо чартад бичигджээ.2012 оны 2-р сарын байдлаар энэ цомог нь Их Британид 2,559,678 хувь худалдаалагджээ.Энэ нь Coldplay хамтлагийн A Rush of Blood to The Head(2,8 сая) , X&Y(2,6 сая) цомгуудын дараа орох хамгийн их борлуулалттай цомог болж чадсан.

## Баримт
Их Британы гадаад худалдааны сонин болох Music Week-н мэдээлсэнээр,Parachutes нь сэтгэл хөдөлгөсөн дебют цомгуудын нэг болж , Shiver,Trouble,Yellow гэх мэт хит дуунуудыг гаргаж ирсэн.Мөн Их Британид дангаараа 2,4 сая хувь борлуулагдаж 21-р зуунд Их Британид хамгийн их борлуулагдсан цомгуудын 12т бичигджээ.Мөн энэ цомог нь Channel 4-н бүх цаг үеийн шилдэг 100 цомгийн 25дугаар байранд, NME-н шилдэг 100 Британи цомгийн 33д нэрлэсэн байдаг.

Энэ цомгийн шүүмжлэл болон борлуулалтын амжилтаас шалтгаалан дуучин Chris Martin Coldplay энэ цомогт тийм ч дуртай биш хэмээн онцолсон байдаг.Үүнийгээ тэрээр цааш тайлбарлахдаа: "Энэ үнэхээр аймшигтай хөгжим гэдгийг мэднэ тиймээс бид цаашид юу хийж чадахаа бодох хэрэгтэй." хэмээн хэлсэн байдаг.

## Дуунууд
=Цомгийг бүтээсэн хүмүүс=

;Coldplay
*Крис Мартин – Дуучин,гитарчин,даралтад хөгжимчин
*Жонни Баклэнд – Гоцлол гитарчин
*Гай Бэрримэн – Басс гитарчин 
*Вилл Чэмпион – Бөмбөрчин

;Техникийн хүмүүс
*Кэн Нэлсон – найруулагчаар , инжинер
*Coldplay – найруулагчаар 
*Крис Аллисон – найруулагчаар ,  инжинер , засварлагч 
*Andrea Wright – туслах инжинер 
*Жон Колэс – туслах инжинер 
*Paul Read – туслах инжинер 
*Саймин Барникот – туслах инжинер 
*Mark Phythian – компьютер
*Michael H. Brauer – засварлагч
*Жож Марино – мэргэжлийн засвар 

;Бусад хүмүүс
*Phil Harvey – Mенежер
*Dan Keeling – A&R
*Coldplay – Дизайн , цомгийн нүүрний загвар
*Mark Tappin – design assistant 
*Tom Sheehan – зургийг 
*Сара Ли – зургийг 

## Чартад үзүүлсэн амжилтууд
### Долоон хоногийн чарт
## Нэмэлт холбоосууд 
* Албан ёсны вэб хуудас
* Фэн клубийн вэб хуудас
* монголын Фэн клубийн вэб хуудас
* Монголын Фэйсбүүк дэх Coldplay хамтлагийн фэн групп
* Coldplay Хамтлагийн монгол дах цахим хуудас
## References
### Literature
* 

Ангилал:Coldplay